Document ID: 31976R3091

KOMISSION ASETUS (ETY) N:o 3091/76,
annettu 17 päivänä joulukuuta 1976,
öljysiementen interventiota koskevista yksityiskohtaisista säännöistä annetun asetuksen N:o 282/67/ETY muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1707/73(2), ja erityisesti sen 26 artiklan 3 kohdan,
sekä katsoo, että
öljysiementen interventiota koskevista yksityiskohtaisista säännöistä 11 päivänä heinäkuuta 1967 annetussa komission asetuksessa N:o 282/67/ETY(3), sellaisena kuin se on viimeksi muutettuna asetuksella (ETY) N:o 1702/76(4), säädetään näytteidenotosta sekä siementen öljy- ja kosteuspitoisuuden sekä epäpuhtauksien pitoisuuden määrittämisestä koko yhteisölle yhteisellä menetelmällä,
asetuksen N:o 282/67/ETY 3 artiklan 2 kohdassa säädetään, että 1 päivästä heinäkuuta 1976 alkaen rapsin- ja rypsinsiementen sisältämän öljyn erukahappopitoisuus ei saa olla suurempi kuin 15 prosenttia; tämän vuoksi olisi mukautettava saman asetuksen 4 artikla, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen N:o 282/67/ETY 4 artikla seuraavasti:
"Näytteet otetaan, laboratorionäytteet muokataan määritettäviksi näytteiksi ja öljy-, erukahappo- ja kosteuspitoisuus sekä epäpuhtauksien pitoisuus määritetään koko yhteisölle yhteisellä menetelmällä."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 1976.

Labels: 3
17